SemantikaEU/povjemo-CH huggingface dataset:
Vprašanje: Kdo je bil Anton Korošec?
Odgovor: Anton Korošec je bil teolog in politik. Leta 1906 je postal poslanec v državnem zboru na Dunaju. Zagovarjal je idejo o združenem slovenskem ozemlju. Bil je ključna oseba pri oblikovanju majniške deklaracije in pri ustanovitvi Države Slovencev, Hrvatov in Srbov. Tudi po vključitvi slovenskih dežel v Kraljevino SHS je veljal za glavnega predstavnika Slovencev. 23. 2. 1928 je v Vukičevićevi koalicijski vladi postal notranji minister. Ko je notranje-politična kriza z atentatom Puniše Račića v narodni skupščini dosegla svoj višek, je po brezuspešnem poskusu generala Hadžića Korošec kot prvi prečan-ministrski predsednik sestavil 27. 7. 1928 vlado četvorice (Korošec, Vukičević, Davidović, Spaho) ter obdržal obenem portfelj notranjega ministra. Kmalu pa se je parlamentarna rešitev krize izkazala za nemogočo in Korošec je 2. 1. 1929 podal ostavko, nakar je bila s kraljevim proglasom z dne 6. 1. 1929 vidovdanska ustava razveljavljena in nar. skupščina razpuščena. V novi vladi generala Živkovića je bil Korošec minister za promet do 5. 8. 1929, nato je prevzel ministrstvo za šume in rude, a 28. 9. 1930 je demisioniral. V začetku leta 1931 je bil kot predsednik Glavnega Zadružnega Saveza izvoljen za honorarnega profesorja za zadružništvo na kmetijski fakulteti univerze v Beogradu, kjer je začel predavati v letnem semestru 1931.
Vir: Anton Korošec - Wikipedija, prosta enciklopedija, https://sl.wikipedia.org/wiki/Anton_Koro%C5%A1ec, 26. 1. 2024
Vprašanje: Kako so imenovali kralja Franca I. Francoskega?
Odgovor: Francoskega kralja Franca I. so mdr. imenovali "oče redkosti v Franciji". Njegov dvorec je bil zaradi številnih umetnin poimenovan tudi severni Rim.
Vir: Franc I. Francoski - Wikipedija, prosta enciklopedija, https://sl.wikipedia.org/wiki/Franc_I._Francoski, 26. 1. 2024
Vprašanje: Kaj je manierizem?
Odgovor: Beseda manierizem izhaja iz italijanske maniere, kar pomeni 'slog' ali 'manira'. Manierizem, znan tudi kot pozna renesansa, je slog evropske umetnosti, ki se je pojavil v poznejših letih italijanske visoke renesanse okoli leta 1520, razširil se je približno do leta 1530 in trajal približno do konca 16. stoletja v Italiji, ko ga je v veliki meri zamenjal baročni slog. Severni manirizem se je nadaljeval v začetku 17. stoletja. Slogovno manirizem zajema različne pristope, na katere vplivajo in reagirajo harmonični ideali, povezani z umetniki, kot so Leonardo da Vinci, Rafael in zgodnji Michelangelo. Kjer umetnost visoke renesanse poudarja razmerje, ravnovesje in idealno lepoto, manirizem pretirava s takšnimi lastnostmi, kar pogosto povzroči nastanek kompozicij, ki so asimetrične ali nenaravno elegantne. Slog je znan po svoji intelektualni prefinjenosti in umetnih (v nasprotju z naravoslovnimi) lastnostmi. Ta umetniški slog daje prednost kompozicijski napetosti in nestabilnosti kot pa ravnotežju in jasnosti prejšnjega renesančnega slikarstva. Manierizem v literaturi in glasbi je opazen po zelo močnem slogu in intelektualni prefinjenosti. O definiciji manierizma in njegovih fazah še naprej potekajo razprave med umetnostnimi zgodovinarji. Nekateri učenjaki so na primer oznako uporabljali za nekatere zgodnjenovoveške oblike literature (zlasti poezije) in glasbe 16. in 17. stoletja. Izraz se uporablja tudi za nekatere poznogotske slikarje, ki so delali v severni Evropi od približno 1500 do 1530, zlasti antwerpenske manieriste - skupino, ki ni povezana z italijanskim gibanjem. Manierizem je bil po analogiji uporabljen tudi za srebrno dobo latinske književnosti.
Vir: Manierizem - Wikipedija, prosta enciklopedija, https://sl.wikipedia.org/wiki/Manierizem, 26. 1. 2024
Vprašanje: Kdaj so nastali tehniški muzeji?
Odgovor: Leta 1794 je bil v Parizu ustanovljen Conservtoire National des Arts et Metiers, na ogled javnosti je ponujal stroje, izume in razne modele. Tehniški muzeji so nato nastali v 19. stoletju.
Vprašanje: Kdaj so nastali naravoslovni muzeji?
Odgovor: Tako kot tehniški so tudi naravoslovni muzeji nastali v 19. stoletju.
Vprašanje: Kdaj so nastali etnografski muzeji?
Odgovor: Etnografski muzeji so se pojavili v drugi polovici 19. stoletja, ko je zaradi pospešenega razvoja industrializacije ter urbanizacije začelo podeželje propadati; začeli so svoja vvrata odpirati v srednjeevropskih deželah, npr. dunajski Museum für Völkerkunde (1876).
Vprašanje: Kaj je Pollakova kajža?
Odgovor: Pollakova kajža je znana tudi pod imenom Zgornja kajža, zgrajena je bila po velikem tržiškem požaru leta 1811.
Vir: Pollakova kajža &#8211; GNOM d.o.o., https://www.gnom.si/pollakova-kajza/, 26. 1. 2024
Vprašanje: Kdaj in kje je bila ustanovljena prva katedra za muzeologijo?
Odgovor: Prva univerzitetna katedra za muzeologihjo je bila ustanovljena leta 1922 na univerzi v Brnu.
Vprašanje: Kaj je BHIR2?
Odgovor: BHIR2 je bil Bosnisch-herzegowinische Infanterie Regiment 2 - najelitnejša, z 42 zlatimi kolajnami za pogum odlikovana avstro-ogrska vojaška enota, ki se je bojevala v prvi svetovni vojni.
Vprašanje: Koliko je bilo soških bitk?
Odgovor: Od 23. 6. 1915 do 30. 11. 1917 je bilo dokumentiranih dvanajst soških bitk.
Vprašanje: Kdaj je Avstro-Ogrska okupirala Bosno in Hercegovino?
Odgovor: Na berlinskem kongresu leta 1878 je Avstro-Ogrska dobila dovoljenje za okupacijo Bosne in Hercegovine.
Vir: Berlinski kongres - Wikipedija, prosta enciklopedija, https://sl.wikipedia.org/wiki/Berlinski_kongres, 29. 1. 2024
Vprašanje: Kdo je bil Elez Dervišević?
Odgovor: Elez Dervišević (1902-1990) je bil najmlajši vojak v prvi svetovni vojni. Boril se je na tolminskem delu soške fronte.
Vir: Elez Dervišević - Wikipedia, https://bs.wikipedia.org/wiki/Elez_Dervi%C5%A1evi%C4%87, 29. 1. 2024
Vprašanje: Kdo je bila prva civilna žrtev v Posočju?
Odgovor: Grofica Lucy Christalnigg je bila prva civilna smrtna žrtev prve svetovne vojne v Soški fronti.
Kontekst: 10. 8. 1914 se je grofica iz Gorice, članica Rdečega križa, z osebnim avtom peljala v Celovec po blago za Rdeči križ. Pri cesti zapori pred Srpenico sta stražila slovenska vojaka, domačina iz Trnovega ob Soči. Ob prihodu sta grofico pozvala, naj se ustavi. Ta ukaza ni ubogala, saj je bila prepričana, da je postojanka pravočasno prejela njeno brzojavko s prošnjo za prosto pot. Vojaka sta nanjo streljala in jo zadela v glavo.
Vir: Prva žrtev na Slovenskem je bila grofica - Žurnal24, Prva žrtev na Slovenskem je bila grofica - Žurnal24, 29. 1. 2024
Vprašanje: Kaj je holokavst?
Odgovor: Holokavst je sistematično uničevanje vseh za naciste rasno, versko, spolno ali zdravstveno nezaželenih ljudi.
Vir: Holokavst - Wikipedija, prosta enciklopedija, https://sl.wikipedia.org/wiki/Holokavst, 29. 1. 2024
Vprašanje: Od kdaj do kdaj je delovalo taborišče Auschwitz?
Odgovor: Koncentracijsko taborišče Auschwitz je delovalo od maja 1940 do januarja 1945.
Vir: Koncentracijsko taborišče Auschwitz - Wikipedija, prosta enciklopedija, https://sl.wikipedia.org/wiki/Koncentracijsko_tabori%C5%A1%C4%8De_Auschwitz, 29. 1. 2024
Vprašanje: Koliko ljudi je bilo usmrčenih v Auschwitzu?
Odgovor: V Auschwitzu je bilo usmrčenih okoli 1,1 milijona ljudi, od tega 960.000 Judov.
Vir: Koncentracijsko taborišče Auschwitz - Wikipedija, prosta enciklopedija, https://sl.wikipedia.org/wiki/Koncentracijsko_tabori%C5%A1%C4%8De_Auschwitz, 29. 1. 2024
Vprašanje: Kdaj je mednarodni dan spomina na holokavst in zakaj?
Odgovor: Za mednarodni dan spomina na holokavst je bil izbran 27. januar, datum osvoboditve Auschwitza.
Vir: Mednarodni dan spomina na žrtve holokavsta | GOV.SI, https://www.gov.si/novice/2023-01-27-mednarodni-dan-spomina-na-zrtve-holokavsta/, 29. 1. 2024
Vprašanje: Koliko Slovencev je bilo v Auschwitzu?
Odgovor: V Auschwitz je bilo odpeljanih okoli 2.300 oseb iz Slovenije.
Vir: Slovenskim žrtvam Auschwitza vrnili ime in obličje - Delo, https://www.delo.si/kultura/vizualna-umetnost/slovenskim-zrtvam-auschwitza-vrnili-ime-in-oblicje/, 29. 1. 2024
Vprašanje: Katero je bilo največje nacistično delovno in uničevalno taborišče med drugo svetovno vojno?
Odgovor: Največje nacistično delovno in uničevalno taborišče je bilo Auschwitz. Vendar tako ni bilo že ob ustanovitvi maja 1940, saj je bilo ustanovljeno kot delovno taborišče za Poljake.
Vir: Koncentracijsko taborišče Auschwitz - Wikipedija, prosta enciklopedija, https://sl.wikipedia.org/wiki/Koncentracijsko_tabori%C5%A1%C4%8De_Auschwitz, 29. 1. 2024
Vprašanje: Kdaj so v Auschwitz prispeli prvi Slovenci?
Odgovor: Prvi Slovenci so v Auschwitz prispeli 28. 9. 1941 iz zapora Begunje. Večina od teh je v taborišču umrla že nekaj mesecev po prihodu.
Vir: Slovenskim žrtvam Auschwitza vrnili ime in obličje - Delo, https://www.delo.si/kultura/vizualna-umetnost/slovenskim-zrtvam-auschwitza-vrnili-ime-in-oblicje/, 29. 1. 2024
Vprašanje: Kaj je Birkenau?
Odgovor: Marca 1942 je v bližini Auschwitza, v vasi Brezezinka-Birkenau, začelo delovati podružnično taborišče Birkenau ali Auschwitz II - Birkenau.
Kontekst: Bilo je bistveno večje kot matično taborišče. V njem je bilo poleti 1944 okoli 70.000 taboriščnikov. V Birkenauu so od 26. marca 1942 naprej iz vse Evrope pošiljali čedalje številčnejše transporte Judov.
Vir: Koncentracijsko taborišče Auschwitz - Wikipedija, prosta enciklopedija, https://sl.wikipedia.org/wiki/Koncentracijsko_tabori%C5%A1%C4%8De_Auschwitz, 29. 1. 2024
Vprašanje: Kaj je Ravensbrück?
Odgovor: Ravensbrück je v letu 1939 prevzel vlogo prvega ženskega koncentracijskega taborišča Lichtenburg. Do konca druge svetovne vojne ostal edino večinsko žensko taborišče.
Vprašanje: Kdaj je bilo v Auschwitz poslanih največ Slovencev?
Odgovor: V Auschwitz je bilo največ slovenskih taboriščnikov poslanih leta 1942, okoli 600 žensk ter 220 moških.
Kontekst: Več kot 90 % jih je bilo poslanih iz Celja, Maribora ali z Borla. Samo s transportom, ki je 9. 8. 1942 krenil iz Celja, je bilo v taborišče pripeljanih 451 Slovencev, 333 žensk in 118 moških.
Vprašanje: Kje je bilo središče nacističnega nasilja na Gorenjskem?
Odgovor: Središče nacističnega nasilja na Gorenjskem je bil zapor v Begunjah. V zaporniške knjige je bilo od 20. 5. 1941 do 2. 5. 1945 vpisanih 11.477 zapornikov, 9.196 moških in 2.281 žensk.
Vir: Begunjske knjige na spletu &#8211; Gorenjski muzej, https://www.gorenjski-muzej.si/begunjske-knjige-na-spletu/, 29. 1. 2024
Vprašanje: Katere so bile večje DO/delovne organizacije v Celju v 70. letih 20. stoletja?
Odgovor: Večje DO/delovne organizacije v Celju v 70. letih 20. stoletja so bile Železarna Štore, Cinkarna, Emo, Zlatarna itd.
Vprašanje: Kdo je bil Edi Šelhaus?
Odgovor: Edi Šelhaus je bil slovenski fotograf, fotoreporter in pisatelj. Rojen je bil leta 1919 v Podkraju nad Vipavo, umrl je leta 2011 v Medvodah.
Vir: Edi Šelhaus - Wikipedija, prosta enciklopedija, https://sl.wikipedia.org/wiki/Edi_%C5%A0elhaus, 29. 1 .2024
Vprašanje: S katerimi časopisi na Tržaškem je sodeloval Edi Šelhaus?
Odgovor: Šelhaus je sodeloval s Primorskim dnevnikom, Il Lavoratore, Delo, Vie nuove in L'Unita.
Vir: Edi Šelhaus - Wikipedija, prosta enciklopedija, https://sl.wikipedia.org/wiki/Edi_%C5%A0elhaus, 29. 1 .2024
Vprašanje: Kakšno je bilo načelo treh mušketirjev iz Dumasovega romana?
Odgovor: načelo treh mušketirjev iz Dumasovega romana je bilo: Eden za vse in vsi za enega!
Vir: Trije mušketirji - Wikipedija, prosta enciklopedija, https://sl.wikipedia.org/wiki/Trije_mu%C5%A1ketirji, 29. 1. 2024
Vprašanje: Kaj praznujemo 15. septembra?
Odgovor: Dan vrnitve Primorske k matični domovini je državni praznik v Sloveniji, ki ga praznujemo 15. septembra (vendar ta dan ni dela prost dan).
Kontekst: Praznik obeležuje 15. september 1947, ko je bila uveljavljena pariška mirovna pogodba z Italijo, ki je takratni Jugoslaviji in s tem tudi Sloveniji dodelila velik del Primorske.
Vir: Dan vrnitve Primorske k matični domovini - Wikipedija, prosta enciklopedija
Vprašanje: Katere tovarne so bile v Gornjem Posočju ustanovljene z namenom, da bi se zaposlovale ženske?
Odgovor: V Gornjem Posočju so bile ustanovljene tekstilne tovarne ( v Podbrdu (1955), Bovcu (1958), v Kobaridu (Angora), ki so načrtovale tudi zaposlovanje žensk.
Vprašanje: Kdaj je bila ustanovljena Pekarna Tolmin?
Odgovor: Leta 1954 je bilo v Tolminu na temeljih predvojne pekarske tradicije ustanovljeno samostojno podjetje Pekarna Tolmin.
Vir: Pekarne v Bovcu, Kobaridu in Tolminu, https://www.kamra.si/digitalne-zbirke/pekarne-v-bovcu-kobaridu-in-tolminu/, 29. 1. 2024
Vprašanje: V katero leto segajo začetki mlekarne Planika?
Odgovor: Začetki današnje mlekarne Planika Kobarid segajo v leto 1947, ko je bilo ustanovljeno Okrajno trgovsko podjetje z mlekom in mlečnimi izdelki Mlekosir Tolmin.
Vir: Planika Kobarid, https://www.kamra.si/digitalne-zbirke/planika-kobarid/, 29. 1. 2024
Vprašanje: Koliko tovarn čevljev je pov drugi svetovni vojni delovalo v Posočju?
Odgovor: Na področju čevljarske industrije, je v Posočju delovala le ena tovarna čevljev t.j. Tovarna Jelen
Vir: Čevljarska industrija, https://www.kamra.si/digitalne-zbirke/cevljarska-industrija/, 29.1. 2024
Vprašanje: Kdaj se je začela kovinska industrija na Bovškem?
Odgovor: Začetki kovinske in elektroindustrije na Bovškem segajo v leto 1957, ko je bilo v Bovcu ustanovljeno Obrtno kovinsko podjetje Trenta. Njihove začetke je zaznamovalo sodelovanje z ljubljanskim podjetjem Saturnus, ki jim je odstopilo del lastnega proizvodnega programa in pomagalo pri zagonu proizvodnje.
Vir: Trenta Bovec, https://www.kamra.si/digitalne-zbirke/trenta-bovec-2/, 29. 1. 2024
Vprašanje: V katero leto segajo začetki Loškega gospostva?
Odgovor: Začetki Loškega gospostva segajo v leto 973, ko je nemški cesar Oton II. z darilno listino freisinškemu škofu Abrahamu podaril naselje Loko, Selško in večji del Poljanske doline ter Sorškega polja.
Vir: O začetkih Škofje Loke — Loški muzej Škofja Loka, https://www.loski-muzej.si/o-zacetkih-skofje-loke_2/, 29. 1. 2024
Vprašanje: Kateri je bil prvi grad na Loškem?
Odgovor: V srednjem veku so za varnost Škofje Loke in Loškega gospostva skrbeli kar trije gradovi. Eden izmed njih je bil Stolp na Kranclju, prvi grad na Loškem.
Kontekst: Kot je pokazala tlorisna oblika izkopanih arhitekturnih ostankov, imamo opraviti s temelji mogočnega stolpa kvadratne oblike, ki meri 13 × 13 m, oklepata pa ga obodno obzidje in jarek. Obzidje s stranicama 25 × 29 m je od stolpa oddaljeno 5–8 m. Pred obzidjem se nahaja obrambni jarek, globok 5 m. Grajski kompleks je zidan v plasteh, kar je značilnost romanske gradnje, kamniti kvadri so grobo obdelani, vendar pravilnih oblik. Vogali so sestavljeni iz skrbno klesanih klad drobnozrnatega peščenca. Od stolpa, ki je nekoč segal v več nadstropij, in obzidja so se ohranili le temelji.
Vir: Stolp na Kranclju — Loški muzej Škofja Loka, https://www.loski-muzej.si/stolp-na-kranclju_2/, 29. 1. 2024
Vprašanje: Kje se nahaja kamniti ali Kapucinski most v Škofji Loki?
Odgovor: Kamniti oziroma Kapucinski most se nahaja pri nekdanjih selških mestnih vratih. Ime Kamniti most je dobil, ker je v celoti zgrajen iz lepo obdelanih kamnitih blokov. Velja za najstarejši ohranjeni most na Slovenskem, sodi pa tudi med starejše srednjeveške kamnite mostove v Evropi.
Kontekst: Kdaj natančno je bil most zgrajen, ni znano. Po nekaterih navedbah v literaturi naj bi ga dal zgraditi freisinški škof Leopold, ki je načeloval škofiji v letih 1378–1381, vendar ta trditev ne drži. Dejansko je most precej starejši. Ohranjen je dokument z 12. julija 1357, ki govori o “prodaji mlina v Loki na reki Sori, ki se nahaja nad Kamnitim mostom zunaj mesta pri mestnih vratih”. Iz omenjenega dokumenta je razvidno, da je Kamniti most obstajal že v času vlade škofa Alberta (1349–1359), nedvomno pa je še precej starejši.
Vir: Kamniti ali Kapucinski most v Škofji Loki — Loški muzej Škofja Loka, https://www.loski-muzej.si/kamniti-ali-kapucinski-most/, 29. 1. 2024
Vprašanje: Je na Slovenskem obstajalo kakšno jamsko svetišče?
Odgovor: V rimskem času, ki je trajalo od prihoda Rimljanov v naše kraje v začetku našega štetja pa vse do propada zahodnorimskega cesarstva leta 476, je na severovzhodnem pobočju gore Lubnik, v težko dostopni jami Pod plavo skalo, obstajalo jamsko svetišče, kar predstavlja pravo redkost na našem prostoru. Pred vhodom v jamo so bili med kamnitim gruščem odkriti številni rimski novci skupaj z odlomki keramičnih posod in živalskih kosti. Gre za darove, ki so jih ljudje prinašali in darovali neznanemu božanstvu.
Vir: Jama Pod plavo skalo - jamsko svetišče na Lubniku — Loški muzej Škofja Loka, https://www.loski-muzej.si/jama-pod-plavo-skalo--jamsko-svetisce-na-lubniku/, 29.1. 2024
Vprašanje: Katero je najstarejše ohranjeno dramsko besedilo v slovenskem jeziku?
Odgovor: Najstarejše ohranjeno dramsko besedilo v slovenskem jeziku je Škofjeloški pasijon.
Vir: Škofjeloški pasijon — Loški muzej Škofja Loka, https://www.loski-muzej.si/skofjeloski-pasijon_2/, 29. 1. 2024
Vprašanje: Katera je najstarejša z obdelavo kovin povezana obrt?
Odgovor: Najstarejša z obdelavo kovin povezana obrt je kovaštvo.
Vprašanje: Kateri je najstarejši del Škofje Loke?
Odgovor: Najstarejši del Škofje Loke predstavlja na zgornji terasi ležeči Mestni trg ali Plac, ki se je razvil do sredine 13. stoletja. Z rastjo in širitvijo naselbine se mu je na spodnji terasi ob koncu 14. stoletja pridružil še Spodnji trg ali Lontrg.
Kontekst: Naselbina se je zaradi ugodne lege ob pomembni prometni poti hitro razvila v bogato trgovsko in obrtnos središče.
Vir: O začetkih Škofje Loke — Loški muzej Škofja Loka, https://www.loski-muzej.si/o-zacetkih-skofje-loke_2/, 29. 1. 2024
Vprašanje: Kdaj je bila Škofja Loka obdana z obzidjem?
Odgovor: To se prvič omenja leta 1314 v času vladavine škofa Konrada III. (1314–1322), ki je v utrditev mesta investiral precejšnjo vsoto denarja. Skozi obzidje je vodilo v mesto pet vrat, ki so bila dodatno utrjena s stolpi z lesenimi ostrešji. Na Mestni trg so čez Kamniti most vodila severna Selška vrata; na nasprotni strani, med Dagarinovo in Martinovo hišo ob današnji upravni enoti, so stala Poljanska vrata. Na Spodnji trg so z južne strani vodila Spodnja vrata, v območju kašče so stala Čevljarska vratca, ob mestni ubožnici, v neposredni bližini vodnjaka, približno na sredini Spodnjega trga pa Špitalska vrata. Obzidje je bilo zaradi večje varnosti obdano z jarkom (grabnom), kakor se še danes imenuje klanec, ki povezuje Plac z Lontrgom.
Vir: O začetkih Škofje Loke — Loški muzej Škofja Loka, https://www.loski-muzej.si/o-zacetkih-skofje-loke_2/, 29. 1. 2024
Vprašanje: V čem je razlika med razsvetljenim in vojaškim absolutizmu?
Odgovor: Razsvetljeni absolutizem je oblika absolutistične monarhije ali despotizma, v kateri so bili vladarji pod vplivom idej razsvetljenstva. V skladu z idejami razsvetljenstva, posebej poudarjanjem moči človekovega razuma, so izvajali številne reforme na različnih področjih, s katerimi so želeli izboljšati socialni standard, nivo pismenosti, načela osebnih človeških svoboščin, z namenom okrepiti moč države in lastno oblast. Vojaški absolutizem je z zakoni omejil politično delovanje in temeljne državljanske pravice (omejena osebna svoboda, svoboda združevanja, tiska itd.). Vojno gospodarstvo je prevzelo vse ravni družbenega in gospodarskega življenja.
Vprašanje: Kateri so najstarejši grajski inventarji na slovenskem območju?
Odgovor: Najstarejši ohranjeni popisi grajskih inventarjev z današnjega slovenskega območja so nastali na Loškem gradu v letih 1315, 1318 in 1321.
Vir: Popisi premičnega inventarja na Loškem gradu iz 14. stoletja — Loški muzej Škofja Loka, https://www.loski-muzej.si/popisi-premicnega-inventarja-na-loskem-gradu-iz-14.-stoletja/, 29. 1. 2024
Vprašanje: Kdo je bil t. i. Sončni kralj?
Odgovor: Ludvik XIV., imenovan tudi Sončni kralj, je vladal kot kralj Francije in kralj Navare od 14. maja 1643 (dejansko šele od 10. marca 1661) do svoje smrti. Bil je najdlje vladajoči monarh suverene države v evropski zgodovini (kralj je bil 72 let).
Vir: Ludvik XIV. Francoski - Wikipedija, prosta enciklopedija, https://sl.wikipedia.org/wiki/Ludvik_XIV._Francoski, 29. 1. 2024
Vprašanje: Čigava rezidenca je bila Versajska palača?
Odgovor: Versajska palača je bila rezidenca francoskih kraljev Ludvika XIV., Ludvika XV. in Ludvika XVI.
Vir: Versajska palača - Wikipedija, prosta enciklopedija, https://sl.wikipedia.org/wiki/Versajska_pala%C4%8Da, 29. 1. 2024
Vprašanje: Kaj je Magna charta libertatum?
Odgovor: Velika listina svoboščin (latinsko Magna carta libertatum ali Magna charta libertatum) je listina, ki je nastala v Angliji leta 1215 in ki omejuje moč angleških monarhov, ki jih je v času nastanka listine predstavljal kralj Ivan Brez dežele. Nastala je zaradi nestrinjanja med kraljem Ivanom in papežem ter angleškimi baroni glede vprašanja kraljevih pravic. Velika listina svoboščin je velevala, da se mora kralj odreči nekaterim pravicam, spoštovati določene pravne postopke in se strinjati, da njegovo voljo lahko omejuje zakon. Bila je prvi korak v dolgotrajnem zgodovinskem procesu, ki je pripeljal do vladavine zakona. Kralj je listino podpisal pod pritiskom baronov.
Vir: Velika listina svoboščin - Wikipedija, prosta enciklopedija, https://sl.wikipedia.org/wiki/Velika_listina_svobo%C5%A1%C4%8Din, 29. 1. 2024
Vprašanje: Kaj je merkantilizem?
Odgovor: Merkantilizem je predstavljal vodilno gospodarsko teorijo med 16. in 18. stoletjem. Je krepitev lastnih gospodarskih in vojaških zmogljivosti z načrtnim razvijanjem gospodarstva in zunanje trgovine.Temeljil je na teoriji, da je država lahko samooskrbna. Da je država lahko samooskrbna, morajo biti meje pod nadzorom - meddržavne(znotraj države) nimajo nadzora, zunanje meje pa morajo biti nepropustne. Pospeševala se je domača obrt in trgovina, gradile so se ceste. Povečale so se uvozne carine in znižale izvozne cene - namen tega pa je bilo povečati izvoz ter zmanjšati oz. prekiniti uvoz, s tem pa povečati dobiček države. Govorimo o tako imenovani aktivni trgovski bilanci. Je tudi prva gospodarska teorija, ki je izvedla obdavčitev fevdalnega plemstva. Utemeljitelj merkanitilizma je Jean-Baptiste Colbert, ki je vodil merkantilistično gospodarsko politiko.
Vir: Merkantilizem - Wikipedija, prosta enciklopedija, https://sl.wikipedia.org/wiki/Merkantilizem, 29. 1. 2024
Vprašanje: Kaj je fiziokratizem?
Odgovor: Fiziokratizem je gospodarska teorija, ki da prednost kmetijstvu v razsvetljenstvu. Nadomestil je merkantilizem in je značilen predvsem za Francijo v 18. stoletju. Fiziokrati so zahtevali odpravo fevdalne obveze in olajšanje kmečkega bremena. Od države so zahtevali podporo za izboljšanje poljedelske proizvodnje, odpravo monopolov in privilegijev ter svobodno gospodarstvo, kjer naj vlada načelo svobodne konkurence. Trdili so, da je le poljedelstvo tisto, ki ustvarja novo vrednost, medtem ko manufakture le predelujejo surovine, trgovina pa jih prodaja.
Vir: Fiziokratizem - Wikipedija, prosta enciklopedija, https://sl.wikipedia.org/wiki/Fiziokratizem, 29. 1. 2024
Vprašanje: Kaj je Singidunum?
Odgovor: Singidunum je bilo starodavno mesto, ki se je kasneje razvilo v sodobni Beograd, glavno mesto Srbije.
Vir: Singidunum - Wikipedija, prosta enciklopedija, https://sl.wikipedia.org/wiki/Singidunum, 29. 1. 2024
Vprašanje: Kdo je bil Đorđe Petrović?
Odgovor: Đorđe Petrović, znan kot Karađorđe, je bil voditelj prve srbske vstaje, upora Srbov izpod Otomanskega ime+perija v letih 1804-1813.
Vir: Đorđe Petrović - Wikipedija, prosta enciklopedija, https://sl.wikipedia.org/wiki/%C4%90or%C4%91e_Petrovi%C4%87, 29. 1. 2024
Vprašanje: Kdo velja za ustanovitelja dinastije Karađorđevićev, ki so v 19. in 20. stoletju vladali Srbiji?
Odgovor: Đorđe Petrović, znan kot Karađorđe, velja za ustanovitelja dinastije Karađorđevićev.
Vir: Đorđe Petrović - Wikipedija, prosta enciklopedija, https://sl.wikipedia.org/wiki/%C4%90or%C4%91e_Petrovi%C4%87, 29. 1. 2024
Vprašanje: Kdaj je se zgodil drugi srbski upor?
Odgovor: Do drugega srbskega upora je prišlo 1815; dogodki, ki so mu sledili, so v ospredje potisnili doplomatske in državniške sposobnosti Miloša Obrenovića.
Vir: Od prvega srbskega upora do kraljevine, https://www.sistory.si/cdn/publikacije/38001-39000/38754/ch03.html, 29. 1. 2024
Vprašanje: Kdaj je Beograd postal prestolnica?
Odgovor: Beograd je prestolnica kneževine Srbije postal leta 1841.
Vprašanje: Kdaj je bil v drugi svetovni vojni osvobojen Beograd?
Odgovor: NOV Jugoslavije je skupaj z Rdečo armado Beograd osvobodila 20. oktobra 1944. Postal je prestolnica nove države, DFJ.
Vprašanje: Kaj je dan državnosti?
Odgovor: Dan državnosti je slovenski državni praznik, ki se praznuje 25. junija, in je dela prost dan v Republiki Sloveniji. Obeležuje spomin na 25. junij 1991, ko je Slovenija formalno postala neodvisna. Na ta dan sta bili sprejeti Deklaracija o neodvisnosti Slovenije in Temeljna ustavna
listina o samostojnosti in neodvisnosti Slovenije, sicer slavnostno razglašeni naslednji dan, 26. junija, na Trgu republike v
Ljubljani. Dva dni kasneje, 27. junija, se je z napadom Jugoslovanske ljudske armade začela slovenska osamosvojitvena vojna, v kateri je Slovenija obranila neodvisnost.
Vir: Dan državnosti - Wikipedija, prosta enciklopedija, https://sl.wikipedia.org/wiki/Dan_dr%C5%BEavnosti, 29. 1. 2024
Vprašanje: S katerim dnevom ne smemo zamenjati dneva državnosti?
Odgovor: Dan državnosti se ne sme zamenjati z dnevom samostojnosti in enotnosti, ki se praznuje 26. decembra v spomin na 26. december 1990, ko so bili razglašeni rezultati plebiscita, na katerem je 88,5% Slovencev glasovalo, da Slovenija postane suverena in neodvisna država.
Vir: Dan državnosti - Wikipedija, prosta enciklopedija, https://sl.wikipedia.org/wiki/Dan_dr%C5%BEavnosti, 29. 1. 2024
Vprašanje: Katera je ena od najpomembnejših upravljalskih odgovornosti?
Odgovor: Ena najpomembnejših upravljavskih odgovornosti je zagotoviti, kolikor je razumno mogoče, da muzej in njegove aktivnosti nudijo varno in zdravo delovno okolje vsem zaposlenim in prostovoljcem, ki uporabljajo njegove prostore in storitve in vsem obiskovalcem in drugim uporabnikom.
Vir: Upravljanje, muzeja, https://www.nms.si/si/files/default/muzej/sluzba-za-premicno-dediscino/upravljanje-muzeja_prakticni-prirocnik.pdf, 27
Vprašanje: Kaj je Svetovni slovenki kongres?
Odgovor: Svetovni slovenski kongres je bil ustanovljen v Ljubljani ob osamosvojitvi Slovenije; povezal je Slovence doma in po svetu z namenom združitve vseh slovenskih moči za blaginjo naroda.
Vir: Svetovni slovenski kongres - E-enciklopedija slovenske osamosvojitve, državnosti in ustavnosti, https://enciklopedija-osamosvojitve.si/clanek/svetovni-slovenski-kongres/, 29. 1 2024
Vprašanje: Je bil ljubljanski nebotičnik res najvišja stavba v Jugoslaviji?
Odgovor: Nebotičnik je bil za javnost odprt leta 1933 (21. 2.), do konca druge svetovne vojne je bil najvišja stavba na Balkanu.
Kontekst: Bila je simbol poleta mladega slovenskega kapitalizma in hotenja, da bi Ljubljano spremenili v moderno velemesto.
Vprašanje: Začetek katerih bitk v ameriški revoluciji opisuje »strel, ki se je slišal po vsem svetu«?
Odgovor: Bitki pri Lexingtonu in Concordu.
Vir: Battles of Lexington and Concord - Wikipedia, Free Encyclopedia, https://en.wikipedia.org/wiki/Battles_of_Lexington_and_Concord (18.3.2024).
Vprašanje: Kaj je mikrofilm?
Odgovor: Mikrofilm film, ki je zelo malo občutljiv in služi za preslikavanje zlasti besedil: preslikati dokument, knjigo na mikrofilm
Vir: Fran/iskanje/mikrofilm, https://fran.si/iskanje?View=1&Query=mikrofilm, 29. 1. 2024
Vprašanje: Kaj je videokaseta?
Odgovor: Video kaseta je pomnilni medij, na katerega shranjujemo video posnetke. Sranjujemo jih lahko v digitalni ali analogni obliki. Sestavljena je iz magnetnega traku, dveh valjev na katera se trak namotava in plastičnega ohišja. Poznamo več formatov video kaset. Format opisuje fizično velikost video kasete, vrsto in dolžino magnetnega traku in obliko video zapisa na njej. Vse te lastnosti tako določijo kapaciteto video kasete, katera se meri v minutah.
Vir: Videokaseta - Wikipedija, prosta enciklopedija, https://sl.wikipedia.org/wiki/Videokaseta, 29. 1. 2024
Vprašanje: Kaj je CD-ROM?
Odgovor: CD-ROM (compact disc read-only memory) je vrsta zgoščenke, ki vsebuje podatke. So vrsta bralnega pomnilnika, ki ga računalniki lahko berejo, ne morejo pa nanj pisati ali ga izbrisati. Obliko CD-ROM je razvilo japonsko podjetje Denon in ga skupaj s podjetjem Sony predstavilo javnosti leta 1984. V 1990. letih so diski CD-ROM postali uveljavljen medij za distribucijo programske opreme in podatkov ter videoiger za igralne konzole. Njihovo uporabo so delno izpodrinili diski DVD-ROM in USB-ključki za prenašanje uporabniških podatkov, na primer fotografij.
Vir: CD-ROM - Wikipedija, prosta enciklopedija, https://sl.wikipedia.org/wiki/CD-ROM, 29. 1. 2024
Vprašanje: Kaj pomeni kratica OLO?
Odgovor: OLO je okrajni ljudski odbor.
Vprašanje: Kaj pomeni kratica DID?
Odgovor: Kratica DID pomeni dom igre in dela (danes je to vrtec).
Vprašanje: Kakšna je bila raznarodovalna politika nemške okupacijske uprave?
Odgovor: Nemška okupacijska uprava je v sklopu raznarodovalne politike Slovence rasno, politično in nacionalno pregledovala ter jim s tem določila njihovo usodo. Političnih ocen je bilo opet: vodilno nemški, nemški, ravnodušen, Nemcem sovražen in vodilno Nemcem sovražen. Rasne ocene so bile štiri: čisto nordijska in čisto falska, dedno zdravstveno indelovno zmožno prvorazredni; pretežno nordijska in falska s harmonično primesjo dinarske in zahodne rase; manj izravnani mešanci s pretežno dinarskim ali zahodnim deležem in vidnimi vzhodnimi in vzhodno baltskimi znamenji; neizravnani mešanci, čisto vzhodna baltska rasa, tuje krvni že na prvi pogled opazno dedno bolni.Glede na rasno kakovost in primernost za ponemčenje so te skupine poimenovali: prav dobro, dobro, povprečno, rasno neustrezni. Vsaka oseba, ki je bila politično in rasno pregledana, je na koncu dobila končno oceno: ostane; izselitev; preselitev v Nemčijo; državljan tuje države, ki ima z Nemčijo dobre odnose; poseben primer.
Vir: Okupacija slovenskega ozemlja - Wikipedija, prosta enciklopedija, https://sl.wikipedia.org/wiki/Okupacija_slovenskega_ozemlja, 29. 1. 2024
Vprašanje: Katera so bila zbirna taborišča na Gorenjskem in Spodnjem Štajerskem?
Odgovor: Taborišča so bila: v Mariboru Meljska vojašnica, v Rajhenburgu Trapistovski samostan, v Št. Vidu pri Ljubljani Škofijski zavodi.
Vprašanje: Kje so bili zbirni centri za odgon Slovencev v taborišča?
Odgovor: Zbirni centri so bili:v Celju Kapucinski samostan in Stari pisker, Grad Borl pri Ptuju, Šmartno pri Slovenj Gradcu; Goričane pri Medvodah; Begunje na Gorenjskem.
Vprašanje: Po čem je znana Borovnica?
Odgovor: Borovnica, znana po nekoč mogočnem železniškem viaduktu, je danes prepoznavna predvsem po soteski Pekel in največjih slovenskih nasadih ameriških borovnic, ki se razprostirajo na Ljubljanskem barju.
Vir: Borovniški viadukt, https://www.kamra.si/digitalne-zbirke/borovniski-viadukt/, 29. 1. 2024
Vprašanje: Kdaj je Hitler obiskal Maribor?
Odgovor: Hitler je Maribor obiskal 26. aprila 1941.
Vprašanje: Katera je bila 11. NO brigada?
Odgovor: 11. slovenska narodnoosvobodilna brigada »Miloš Zidanšek« je bila brigada v sestavi Narodnoosvobodilne
vojske in partizanskih odredov Jugoslavije in ki je delovala med drugo svetovno vojno na področju Kraljevine Jugoslavije.
Vir: 11. slovenska narodnoosvobodilna brigada »Miloš Zidanšek« - Wikipedija, prosta enciklopedija, https://sl.wikipedia.org/wiki/11._slovenska_narodnoosvobodilna_brigada_%C2%BBMilo%C5%A1_Zidan%C5%A1ek%C2%AB, 29. 1. 2024
Vprašanje: Kdaj je bila ustanovljena 5. slovenska narodnoosvobodilna udarna brigada Ivan Cankar?
Odgovor: 5. slovenska narodnoosvobodilna udarna brigada »Ivan Cankar«, krajše 5. SNOUB »Ivan Cankar«; tudi Cankarjeva brigada, je bila ustanovljena 16. septembra 1942. Sestavila se je na slovesnem zboru vseh sestavnih enot 28. septembra 1942 v vasi Lapinje na Kočevskem. To je tudi rojstni datum brigade. Poimenovana je bila po slovenskem pesniku in pisatelju Ivanu Cankarju. Naziv udarna brigada pa je dobila zaradi uspešnih bojev proti okupatorjem in domačim kolaborantom.
Vir: 5. slovenska narodnoosvobodilna udarna brigada »Ivan Cankar« - Wikipedija, prosta enciklopedija, https://sl.wikipedia.org/wiki/5._slovenska_narodnoosvobodilna_udarna_brigada_%C2%BBIvan_Cankar%C2%AB, 29. 1. 2024
Vprašanje: Kdaj je bil ustanovljen Cankarjev bataljon?
Odgovor: Cankarjev bataljon je bil ustanovljen 5. avgusta 1941, razformiran oz. razdeljen na skupine pa 14. januarja 1942.
Vir: Cankarjev bataljon - Wikipedija, prosta enciklopedija, https://sl.wikipedia.org/wiki/Cankarjev_bataljon, 29. 1. 2024
Vprašanje: Kakšne zahteve so se pojavile v marčni revoluciji?
Odgovor: Obdobje marčne revolucije (1848), imenovane pomlad narodov, zaznamuje pojav zahtev po narodni samostojnosti, torej zahtev za rešitev narodnega vprašanja v večnacionalnem Nemškem oz. Avstrijskem cesarstvu.
Vir: Ljubljanski časniki Marčne revolucije (1848) | Narodna in univerzitetna knjižnica - spletna stran, https://www.nuk.uni-lj.si/zbirke/ljubljanski-casniki, 29. 1. 2024
Vprašanje: Kdaj je bila pomlad narodov?
Odgovor: Revolucije leta 1848 so bile povezane revolucije, ki jih pogojno imenujemo tudi meščanske ali nacionalne revolucije (»pomlad narodov«), saj je do njih prišlo predvsem zaradi zahtev gospodarsko vse močnejšega meščanstva po političnih pravicah, hkrati pa so številni narodi takrat oblikovali svoje nacionalne programe.
Vir: Revolucije leta 1848 - Wikipedija, prosta enciklopedija, https://sl.wikipedia.org/wiki/Revolucije_leta_1848, 29. 1. 2024
Vprašanje: Kdaj so izhajale Kmetijske in rokodelske novice?
Odgovor: Kmetijske in rokodelske novice so izhajale v obdobju 1843–1902. Bile so časnik s poljudnoznanstveno in izobraževalno vsebino.
Vir: Revolucije leta 1848 - Wikipedija, prosta enciklopedija, https://sl.wikipedia.org/wiki/Revolucije_leta_1848, 29. 1. 2024
Vprašanje: Kdaj je izhajal Ljubljanski časnik?
Odgovor: Ljubljanski časnik je izhajala med letoma 1850 in 1851.
Vir: Revolucije leta 1848 - Wikipedija, prosta enciklopedija, https://sl.wikipedia.org/wiki/Revolucije_leta_1848, 29. 1. 2024
Vprašanje: Kaj je bil Ljubljanski časnik?
Odgovor: Ljubljanski časnik je bil prvi slovenski uradni list, ustanovljen v Ljubljani ob koncu revolucionarnih nemirov leta 1848 kot vladni list brez političnih programov.
Vir: Revolucije leta 1848 - Wikipedija, prosta enciklopedija, https://sl.wikipedia.org/wiki/Revolucije_leta_1848, 29. 1. 2024
Vprašanje: Kajje Pravi Slovenec?
Odgovor: Pravi Slovenec je bil slovenski družinski tednik iz Ljubljane, ki je izhajal leta 1849.
Vir: Revolucije leta 1848 - Wikipedija, prosta enciklopedija, https://sl.wikipedia.org/wiki/Revolucije_leta_1848, 29. 1. 2024
Vprašanje: Kaj je Zedinjena Slovenija?
Odgovor: Zedínjena Slovenija je bila glavna zahteva političnih programov Slovencev iz leta 1848, ko so namesto razdrobljenosti na dežele Kranjsko, Štajersko, Primorje in Koroško zahtevali skupno kraljevino Slovenijo, v okviru Avstrijskega cesarstva, enakopravnost slovenskega jezika v javnosti ter jasno nasprotovali načrtovani vključitvi takratne Habsburške monarhije v združeno Nemčijo.
Vir: Zedinjena Slovenija - Wikipedija, prosta enciklopedija, https://sl.wikipedia.org/wiki/Zedinjena_Slovenija, 29. 1. 2024
Vprašanje: Kaj je Metternichov absolutizem?
Odgovor: Metternichov absolutizem je čas, ki označuje obdobje od 1815 do 1848. Takrat je prišel na oblast bolehni cesar Ferdinand I. (1797 - 1875), ki pa ni bil zmožen vladanja. Dejansko je cesarstvo upravljala državna konferenca s knezom Metternichom na čelu.
Kontekst: Metternich je bil doma iz Porenja, vendar se je kasneje uveljavil v avstrijski diplomatski službi, ki jo je od 1809 tudi vodil. Leta 1821 je postal kancler in od leta 1835 upravljal Avstrijo. Največ pozornosti je namenil zunanji politiki. Držal se je načel, ki jih je sklenila Evropa na Dunajskem kongresu (1815), torej mu je glavno skrb predstavljalo preprečevanje političnih sprememb. Zavedal se je, da so spremembe nujne, kot na primer odprava fevdalizma, večanje vlog meščanstva pa tudi sprostitev narodnih gibanj. Teh se je najbolj bal, zato je uvedel cenzuro, prepoved združevanja, policijski nadzor. Kulturnim gibanjem ni nasprotoval, če le niso presegla jezikovnih in zgodovinskih razglabljanj.
Vir: Metternichov absolutizem - Wikipedija, prosta enciklopedija, https://sl.wikipedia.org/wiki/Metternichov_absolutizem, 29. 1. 2024
Vprašanje: Kaj je latentna slika?
Odgovor: Nevidna ali skrita slika se imenuje latentna slika. Pojem srečamo pri črnobeli fotografiji.
Vir: latentna slika | Kemija v šoli in družbi, https://kemija.net/slovarcek/504, 29. 1. 2024
Vprašanje: Kaj je NUK-ova zbirka knjižničnega gradiva Slovencev v zamejstvu in po svetu?
Odgovor: Zbirka pridobiva, hrani, omogoča dostop in posreduje knjižnično gradivo Slovencev, ki nastaja v zamejstvu in po svetu. Kot corpus separatum hrani temeljni fond zbirke »Prepovedano literaturo med leti 1945-1991« (D-fond), ki je bilo od vsega začetka ločeno od ostalega (izseljenskega in zamejskega) gradiva.
Vir: Zbirka knjižničnega gradiva Slovencev v zamejstvu in po svetu | Narodna in univerzitetna knjižnica - spletna stran, https://www.nuk.uni-lj.si/nuk/organizacija/zbirka-slovenci-po-svetu, 29. 1. 2024
Vprašanje: Kaj je kartografska zbirka NUK?
Odgovor: Zbirka hrani kartografsko gradivo Slovenike, stare Slovenike ter nacionalno pomembno gradivo, izdano doma in v tujini (rokopisni, tiskani in digitalni načrti, zemljevidi in atlasi Slovenije, evropskih in neevropskih držav). V zbirki je več kot 23.000 načrtov in zemljevidov ter več kot 2.000 atlasov. Posebno dragocenost predstavljajo starejši atlasi evropskih kartografskih založnikov in zemljevidi slovenskega ozemlja od 16. do konca 18. stoletja.
Vir: Kartografska zbirka | Narodna in univerzitetna knjižnica - spletna stran, https://www.nuk.uni-lj.si/nuk/organizacija/kartografska-zbirka, 29. 1. 2024
Vprašanje: Kaj je Dachau?
Odgovor: Koncentracijsko taborišče Dachau (KZ Dachau) je bilo nemško taborišče v mestu Dachau, okoli 20 km severno od Münchna. Danes je lokacija na območju razširjene bavarske prestolnice. Bilo je prvi večji tovrstni objekt nacističnega režima. Kot preurejeno tovarno smodnika so ga odprli že leta 1933. Osvobojeno je bilo 29. aprila 1945. Zadnji jetniki so odšli iz njega junija 1945.
Vir: Koncentracijsko taborišče Dachau - Wikipedija, prosta enciklopedija, https://sl.wikipedia.org/wiki/Koncentracijsko_tabori%C5%A1%C4%8De_Dachau, 29. 1. 2024
Vprašanje: Kaj je Mittelbau-Dora?
Odgovor: Mittelbau-Dora (tudi Dora-Mittelbau in Nordhausen-Dora) je podružnično koncentracijsko taborišče kompleksa Buchenwald v Nemčiji. SS je izkoriščal zapornike predvsem za izkopavanje tunelov in bližnje podzemne prostore za podjetje Mittelwerk v Kohnsteinu, ki se nahaja v bližini Nordhausena, kjer so proizvajali rakete V-2 in V-1. V 18 mesecih je bilo v taborišču približno 60.000 zapornikov iz 21 držav. Po ocenah je umrlo 20.000 zapornikov; 9000 zaradi izčrpanosti, preostanek pa predvsem zaradi bolezni in lakote.
Vir: Taborišče Mittelbau Dora, https://www.vojnapotovanja.si/potovanja/nemcija/217-taborisce-mittelbau-dora, 29. 1. 2024
Vprašanje: Kaj je bila operacija Dinamo?
Odgovor: Operacija Dinamo (angleško Operation Dynamo) je bilo kodno ime za pomorsko evakuacijo britanskih in francoskih enot iz obal Dunkerkquea meddrugo svetovno vojno, po tem ko so se te znašle v nemškem obroču, iz katerega ni bilo izhoda. Operacija se je začela v zgodnjih jutranjih urah 26. maja in je trajala, do 4. junija 1940, ko je bilo iz obal Dunkerkquea evakuiranih več kot 330.000 angleških in francoskih vojakov.
Vir: Operacija Dinamo - Wikipedija, prosta enciklopedija, https://sl.wikipedia.org/wiki/Operacija_Dinamo, 29. 1. 2024
Vprašanje: Kaj je operacija Market-Garden?
Odgovor: Operacija Market-Garden (izvirno angleško Operation Market-Garden; možni slovenski prevod Operacija Zelenjavni vrt) je bila največja letalsko-desantna operacija v zgodovini (uporabili so 33.000 padalcev), s katero so hoteli zavezniki zavzeti mostove v koridorju nizozemskih mest Eindhoven, Nijmegen in Arnhem. Prehod teh mostov bi zaveznikom omogočil neposredni vstop v Nemčijo in končanje vojne pol leta prej. Operacija je spodletela zaradi nepričakovane navzočnosti 10. SS tankovske divizije v Arnhemu, ki je porazila Angleže v tem mestu.
Vir: Operacija Market-Garden - Wikipedija, prosta enciklopedija, https://sl.wikipedia.org/wiki/Operacija_Market-Garden, 29. 1. 2024
Vprašanje: Kaj je kazemata?
Odgovor: Kazemata je zaprt, pokrit prostor v trdnjavi, zlasti za zaščito posadke pred topniškimi in bombnimi napadi, včasih napačno postanejo krilo. Prvotno je bil to izraz za obokano komoro v trdnjavo. V oklepnih bojnih vozilih, ki nimajo kupole za glavni top, se struktura, ki je prilagojena topu, imenuje kazemata.
Vir: Kazemata - Wikipedija, prosta enciklopedija, https://sl.wikipedia.org/wiki/Kazemata, 29. 1. 2024
Vprašanje: Kaj so bili Dachauski procesi?
Odgovor: Dachauski procesi v Sloveniji je naziv za skupino politično motiviranih procesov med letoma 1947 in 1949. Dachauski procesi na Slovenskem so bili izvedeni v obdobju med letoma 1948 in 1949. Priprave na procese so se začele že prej, v letu 1946. Skupno je bilo izvedenih deset kazenskih sodnih procesov, ter predhoden proces, t. i. Pufflerjev proces. Obtoženim osebam, ki so bili bivši taboriščniki, naj bilo skupno dejstvo, da naj bi bili agenti GESTAPA in bi posledično vohunili v koncentracijskem taborišču Dachau, kar pa je bil popoln konstrukt. Med njimi je bil na primer Mirko Košir, predvojni komunist in krajši čas tudi sekretarja PK KPJ za Slovenijo (1936–1937), ki je preživel koncentracijsko taborišče Dachau, bil na dachauskih procesih obsojen na 20 let zapora. Ko je prišel na prestajanje zaporne kazni v taborišče na Golem otoku, so ga tam z udarci v špalirju kaznjenci pobili do smrti. Zaradi hudega mučenja v sodnih zaporih so trije ljudje umrli še pred razsodbo. Preostali pa so bili obsojeni, večina na dolgoletne zaporne kazni.
Vir: Dachauski procesi (Slovenija) - Wikipedija, prosta enciklopedija, https://sl.wikipedia.org/wiki/Dachauski_procesi_(Slovenija), 29. 1. 2024
Vprašanje: Kaj je Brionska deklaracija?
Odgovor: Brionska deklaracija je dokument, podpisan 7. junija 1991 med Slovenijo in SFRJ pod političnim pokroviteljstvom Evropske unije. Z njim so bile ustavljene sovražnosti na ozemlju Slovenije, ki je za dobo treh mesecev zamrznila osamosvojitvene aktivnosti.
Vir: Brionska deklaracija - Wikipedija, prosta enciklopedija, https://sl.wikipedia.org/wiki/Brionska_deklaracija, 29. 1. 2024
Vprašanje: Kdo je bila Angela Piskernik?
Odgovor: Angela Piskernik je bila slovenska botaničarka, muzealka in pedagoginja (*27. avgust 1886, Lobnik pri Železni Kapli, Koroška, † 23. december 1967, Ljubljana).
Vir: Angela Piskernik - Wikipedija, prosta enciklopedija, https://sl.wikipedia.org/wiki/Angela_Piskernik, 29. 1 2024
Vprašanje: Kaj je Nada Holynski pomenila za slovenske muzeje?
Odgovor: Nada Holynski je začela poglobljeno preučevati zgodovino industrije na Gorenjskem. Industrijo je prepoznala kot temelj in nosilko razvoja gorenjske pokrajine skozi celotno dvajseto stoletje. Ukvarjala se je z zgodovino posameznih podjetij in ustvarila obsežen fond dokumentarnih fotografij. Zavedala se je, da je dediščino industrializacije nujno treba ohranjati. Zanimala jo je proizvodnja tovarn in je zbirala njihove izdelke. Predvsem tiste, ki so izstopali kot pomembni razvojni dosežki. Tako je zasnovala zbirko novejše zgodovine, ki priča o življenju, delu in ustvarjalnosti gorenjskega človeka v drugi polovici dvajsetega stoletja. Med drugim je pridobila obsežne zbirke vzorčnih knjig tovarn Tekstilindus, Intex, Vezenine Bled in njihovih prednikov. Pripravila je več razstav o razvoju gorenjske industrije. Pregledna razstava Industrijska tekstilna dediščina Gorenjske je bila prvi primer celostnega muzejskega prikaza razvoja industrijske panoge, ki je bistveno zaznamovala gorenjsko gospodarstvo. Svoje raziskave je strnila v bogat katalog Gorenjska industrija od manufaktur do danes. Nada Holynski je ob raziskovanju bližnje preteklosti prišla do spoznanja, da marsikatero gradivo na terenu hitro izginja, zato ga je bilo treba zbrati čim prej, sočasno z dogajanjem. V osemdesetih letih je kot ena prvih slovenskih muzealk začela zbirati tudi sodobno gradivo, ki označuje aktualni čas. S tem je odprla novo področje muzejskega dela in oblikovala zbirko drobnega tiska sodobnosti. Leta 1990 je pripravila razstavo Gorenjska osemdeseta leta v muzejski postavitvi.
Vir: Gorenjski glas | Dediščina industrializacije, https://www.gorenjskiglas.si/article/20180318/C/180319809/1002/December, 29. 1. 2024
Vprašanje: Kaj je tema projekta Gospodje in tovariši?
Odgovor: Projekt Gospodje in tovariši predstavi kapitalistični in socialistični razcvet Kranja v obdobju 1920-1980.
Vir: Gospodje in tovariši &#8211; Zgodovinski portal, http://zgodovina.si/gospodje-in-tovarisi-kapitalisticni-in-socialisticni-razcvet-kranja-1920-1980/, 29.1. 2024
Vprašanje: Kdaj je kava prispela v slovenske dežele?
Odgovor: V slovenske dežele je kava prispela v 17. stoletju in do 19. stoletja ostala omejena na najbogatejše sloje.
Vir: Kofetarica in ljubljanska kava na enem od slikovitih gostinskih vrtov &raquo; Visit Ljubljana, https://www.visitljubljana.com/sl/obiskovalci/odkrivajte/dozivetja/kulinarika/clanek/ogled-slovite-kofetarice-ivane-kobilce-in-ljubljanska-kava-na-enem-od-slikovitih-gostinskih-vrtov/, 29. 1. 2024
Vprašanje: Kdo je Ivana Kobilca in kakšno je bilo njeno delo?
Odgovor: Ivana Kobilca je najpomembnejša slovenska slikarka. Po socialnem izvoru, načinu življenja, umetnostnih idealih in delu je bila izrazito meščanska umetnica. Pripadala je generaciji slovenskih realistov, ki so najpomembnejša dela ustvarili v osemdesetih letih 19. stoletja. Kobilčin najdragocenejši prispevek slovenski umetnosti je nastal, ko je živela v tujini in je domovino le obiskovala. Težišče je bilo v figuralnem slikarstvu, še posebej portretu in žanrskih upodobitvah iz kmečkega in meščanskega življenja. Od berlinskega obdobja dalje se mu je pridružilo cvetlično tihožitje, ki je v zadnjih letih prevladalo, saj je ugotovila, da je portrete nadomestila fotografija in ni bilo več povpraševanja po njih. Zgodnja dela odsevajo značilnosti münchenskega ateljejskega slikarstva; slikana so v temnih, rjavih odtenkih, le pasteli so svetli in rožnati. Pod vplivom münchenske moderne (F. von Uhde) in francoskega plenerizma (J. Bastien-Lepage) so Kobilčine barve od okoli leta 1889 dalje svetlejše in tudi sicer njena dela kažejo značilnosti plenerističnega slikarstva. Za pariško obdobje so značilni modrikasti odtenki, predvsem v senčenju, in samostojnejše reševanje svetlobnih problemov.
Vprašanje: Kakšna je zgodba Kofetarice?
Odgovor: Podoba Kofetarice, ki bi jo lahko po priljubljenosti označili kar za »slovensko Mona Lizo«, je nastala v Münchnu, leta 1888. Slikarki je bila slika tako ljuba, da je ni hotela nikoli prodati. Kljub temačnem koloritu, ki osvetljuje le najnujnejše, s toplino navdaja izraz mamice kavopivke, starejše dobrodušne dame, ki se nekoliko skrivnostno, zadovoljno nasmiha ob tako preprostem užitku, kot je pitje kave. Vsa pozornost je tako usmerjena na razpoloženje in ustvarja vtis, da je gledalec prijazno povabljen k temu družabnemu obredu. Na omamnost kave nakazujejo že rjavkasti odtenki, ki so bili v tistem času ena od münchenskih zapovedi vplivnih profesorjev slikanja. Pri Kofetarici je v ospredje postavljen preprost človek pri vsakdanjem opravilu – slikarka je kljub vse večjemu uveljavljanju fotografije ostala zvesta upodabljanju posameznikove zgodbe.
Vir: "Kofetarica-slika Ivana Kobilca-kopija", https://www.zakladnicadobrihidej.si/kofetarica-slika-kopija, 29. 1. 2024
Vprašanje: Kdo je lastnik Kofetarice?
Odgovor: Slika je z denacionalizacijo prešla v last Petra Hribarja, nečaka njenega predvojenga lastnika Rada Hribarja.
Vir: Kofetarica, slika za milijon evrov? - Delo, https://www.delo.si/magazin/zanimivosti/nespodobno-povabilo-za-kofetarico/, 29. 1. 2024
Vprašanje: Kaj je praznoverje?
Odgovor: Praznoverje je verovanje v nadnaravno moč tako pojavov, indogodkov, kot tudi predmetov in stvari.
Vprašanje: Kaj so vraže?
Odgovor: Vraže so del ljudskega izročila, navad, nemoči, strahu . Navezujejo se na opažanja, da se dogajajo stvari, katerih ljudje ne znamo pojasniti.
Vprašanje: Kaj je alkimija?
Odgovor: Alkimija (arabsko al-kimia - umetnost preoblikovanja) je bila v srednjem veku eksperimentiranje s primitivnim kemijskim znanjem in tehnologijo ter hkrati vrsta filozofije, katere namen je bil odkriti najvišjo modrost in nesmrtnost.
Vir: Alkimija - Wikipedija, prosta enciklopedija, view-source:https://sl.wikipedia.org/wiki/Alkimija, 29. 1. 2024
Vprašanje: Kdaj se je odprla prva kavarna v Ljubljani?
Odgovor: Prva kavarna se je v Ljubljani odprla leta 1713.
Vir: Kofetarica, slika za milijon evrov? - Delo, https://www.delo.si/magazin/zanimivosti/nespodobno-povabilo-za-kofetarico/, 29. 1. 2024